Hans-Georg von Friedeburg

**Hans-Georg von Friedeburg** (15 Julai 1895 – 23 Mei 1945) ialah seorang Laksamana Jerman, timbalan panglima Angkatan U-boat Jerman Nazi dan  akhir sekali Panglima Besar Kriegsmarine. Beliau merupakan satu-satunya wakil angkatan tentera yang hadir untuk menandatangani Surat Cara Penyerahan Kalah Jerman di Luneburg Heath pada 4 Mei 1945, di Reims pada 7 Mei dan di Berlin pada 8 Mei 1945. Von Friedeburg membunuh diri sejurus selepas pembubaran Kerajaan Flensburg.

## Biografi
Friedeburg merupakan penyokong setia rejim Nazi. Seorang pegawai tentera laut terkemuka Jerman selepas tempoh Perang Dunia I, beliau telah dilantik sebagai Timbalan Panglima Armada Kapal Selam Jerman pada September 1941. Menyelia latihan U-boot Jerman dan penggunaan pangkalan-pangkalan U-bot di Perancis, beliau kemudian mengatur kedudukan kumpulan U-bot pada pertengahan Atlantik untuk mencari dan menyerang konvoi Bersekutu. Dinaikkan pangkat ke Laksamana pada tahun 1942, Friedeburg mengambil alih pemerintahan armada U-bot Jerman pada Februari tahun berikutnya. Beliau telah dianugerahkan *[[Perang Merit Cross|Ritterkreuz des Kriegsverdienstkreuzes mit Schwertern]]* pada 17 Januari 1945. Beliau menggantikan Laksamana Besar Karl Donitz sebagai Panglima Tertinggi Kriegsmarine apabila Dönitz menjadi Presiden Reich setelah Hitler membunuh diri (mengikut wasiat terakhir Hitler), dan telah dinaikkan pangkat kepada Generaladmiral pada 1 Mei 1945.

Pada awal bulan Mei 1945, Friedeburg diarahkan oleh Dönitz merundingkan gencatan senjata dengan kuasa-kuasa Bersekutu Barat. Tiba di markas Fil Marsyal Bernard Montgomery di Lüneburg, Jerman beliau dimaklumkan bahawa penyerahan kalah tanpa syarat kepada semua kuasa-kuasa Bersekutu adalah perlu dan tidak boleh dirunding. Bagaimanapun, beliau menandatangani surat cara penyerahan kalah semua angkatan tentera Jerman di Belanda, barat laut Jerman dan Denmark pada 4 Mei 1945.

Friedeburg kemudiannya menyaksikan, bagi pihak Tentera Laut Jerman, dokumen yang mengisytiharkan penyerahan rasmi angkatan tentera Jerman di Eropah Utara, termasuk Jerman, yang berkuatkuasa pada tengah malam 8/9 Mei 1945, telah ditandatangani bagi pihak Pemerintah Tertinggi Jerman oleh Kolonel Jeneral Alfred Jodl di Reims, Perancis. Beliau kemudiannya menandatangani bagi pihak Kriegsmarine, di Berlin pada 8 Mei 1945, bersama-sama dengan Kolonel Jeneral Hans-Jürgen Stumpff untuk Luftwaffe dan Generalfeldmarschall Wilhelm Keitel untuk Wehrmacht, surat cara penyerahan kalah di hadapan Marsyal Georgi Zhukov untuk Tentera Merah dan wakil Bersekutu yang lain. Dengan berbuat demikian, beliau menjadi satu-satunya wakil Jerman yang menandatangani kedua-dua akuan penyerahan kalah rasmi. Dua minggu kemudian, pada 23 Mei 1945, pada hari anggota-anggota Kerajaan Flensburg ditangkap, Friedeburg menjadi tawanan perang British di Plön. Tidak dapat menerima kekalahan negaranya, dan setelah membuat keputusan kembali pada tahun 1944 tentang perspektif ini, beliau telah menelan racun pada hari yang sama. Beliau telah dikebumikan di Tanah Perkuburan Adelby berhampiran Flensburg.Borgert, p. 331 

Anaknya Ludwig von Friedeburg (1924-2010) adalah seorang ahli sosiologi yang terkenal dan ahli politik (SPD) dan berkhidmat di antara tahun 1969 dan 1974 sebagai Menteri Kebudayaan di negeri Hesse.

## Tarikh kenaikkan pangkat
* *[[Seekadett]]* - 1 April 1914
* *[[Fähnrich zur See]]* - 23 Disember 1914
* *[[Leutnant zur See]]* - 13 Julai 1916
* *[[Oberleutnant zur See]]* - 28 September 1920
* *[[Kapitänleutnant]]* - 1 Julai 1925
* *[[Korvettenkapitän]]* - 1 April 1933
* *[[Fregattenkapitän]]* - 1 Januari 1937
* *[[Kapitän zur See]]* - 1 Januari 1939
* *[[Konteradmiral]]* - 1 September 1942
* *[[Vizeadmiral]]* - 1 Februari 1943
* *[[Laksamana (Jerman)|Admiral]]* - 1 April 1943
* *[[Laksamana Jeneral|Generaladmiral]]* - 1 Mei 1945

## Anugerah kebesaran

* Iron Cross (1914)
** Kelas 2
** Kelas 1
* Knight's Cross Second Class of the Order of the Zähringer Lion with Swords
* Knight of the Order of St. John
* Pingat Kehormatan
* Pingat Khidmat Lama Angkatan Tentera Kelas 4 hingga Kelas 1
* Spanish Cross berwarna Perak berserta Pedang
* Iron Cross (1939)
** Kelas 2
** Kelas 1
* War Merit Cross berserta Pedang
** Kelas 2
** Kelas 1
* German Cross berwarna Perak pada 6 Jun 1942 selaku *[[Kepten|Kapitän zur See]]* dan Timbalan Panglima Kapal Selam
* Knight Cross of the War Merit Cross (17 Januari 1945)

## Rujukan
;Petikan

;Bibliografi

* Borgert, Heinz-Ludwig (1998): *Generaladmiral Hans-Georg von Friedeburg*. In: Gerd R. Ueberschär (ed.): *Hitlers militärische Elite. 68 Lebensläufe*. Frankfurt am Main: Primus Verlag, 2011 (second edition). ISBN 978-3-534-23980-1
* 

## Pautan luar

* 
*